google/wiki40b huggingface dataset:
२९८८ ईसा पूर्व

२९८८ ईसा पूर्व ईसा मसीह के जन्म से पूर्व के वर्षों को दर्शाता है। ईसा के जन्म को अधार मानकर उसके जन्म से २९८८ ईसा पूर्व या वर्ष पूर्व के वर्ष को इस प्रकार प्रदर्शित किया जाता है। यह जूलियन कलेण्डर पर अधारित एक सामूहिक वर्ष माना जाता है। अधिकांश विश्व में इसी पद्धति के आधार पर पुराने वर्षों की गणना की जाती है। भारत में इसके अलावा कई पंचाग प्रसिद्ध है जैसे विक्रम संवत जो ईसा के जन्म से ५७ या ५८ वर्ष पूर्व शुरु होती है। इसके अलावा शक संवत भी प्रसिद्ध है। शक संवत भारत का प्राचीन संवत है जो ईसा के जन्म के ७८ वर्ष बाद से आरम्भ होता है। शक संवत भारत का राष्ट्रीय कैलेंडर है।
पन्ना धाय

पन्ना धाय राणा सांगा के पुत्र राणा उदयसिंह की धाय माँ थीं। पन्ना धाय किसी राजपरिवार की सदस्य नहीं थीं। अपना सर्वस्व स्वामी को अर्पण करने वाली वीरांगना पन्ना धाय का जन्म कमेरी गावँ में हुआ था। राणा साँगा के पुत्र उदयसिंह को माँ के स्थान पर दूध पिलाने के कारण पन्ना 'धाय माँ' कहलाई थी। पन्ना का पुत्र चन्दन और राजकुमार उदयसिंह साथ-साथ बड़े हुए थे। उदयसिंह को पन्ना ने अपने पुत्र के समान पाला था। पन्नाधाय ने उदयसिंह की माँ रानी कर्णावती  के सामूहिक आत्म बलिदान द्वारा स्वर्गारोहण पर बालक की परवरिश करने का दायित्व संभाला था। पन्ना ने पूरी लगन से बालक की परवरिश और सुरक्षा की। पन्ना चित्तौड़ के कुम्भा महल में रहती थी।

पुत्र का बलिदान

चित्तौड़ का शासक, दासी का पुत्र बनवीर बनना चाहता था। उसने राणा के वंशजों को एक-एक कर मार डाला। बनवीर एक रात महाराजा विक्रमादित्य की हत्या करके उदयसिंह को मारने के लिए उसके महल की ओर चल पड़ा। एक विश्वस्त सेवक द्वारा पन्ना धाय को इसकी पूर्व सूचना मिल गई। पन्ना राजवंश और अपने कर्तव्यों के प्रति सजग थी व उदयसिंह को बचाना चाहती थी। उसने उदयसिंह को एक बांस की टोकरी में सुलाकर उसे झूठी पत्तलों से ढककर एक विश्वास पात्र सेवक के साथ महल से बाहर भेज दिया। बनवीर को धोखा देने के उद्देश्य से अपने पुत्र को उदयसिंह के पलंग पर सुला दिया। बनवीर रक्तरंजित तलवार लिए उदयसिंह के कक्ष में आया और उसके बारे में पूछा। पन्ना ने उदयसिंह के पलंग की ओर संकेत किया जिस पर उसका पुत्र सोया था। बनवीर ने पन्ना के पुत्र को उदयसिंह समझकर मार डाला।
पन्ना अपनी आँखों के सामने अपने पुत्र के वध को अविचलित रूप से देखती रही। बनवीर को पता न लगे इसलिए वह आंसू भी नहीं बहा पाई। बनवीर के जाने के बाद अपने मृत पुत्र की लाश को चूमकर राजकुमार को सुरक्षित स्थान पर ले जाने के लिए निकल पड़ी। स्वामिभक्त वीरांगना पन्ना धन्य हैं! जिसने अपने कर्तव्य-पूर्ति में अपनी आँखों के तारे पुत्र का बलिदान देकर मेवाड़ राजवंश को बचाया।

मेवाड़ का वैधानिक महाराणा

पुत्र की मृत्यु के बाद पन्ना उदयसिंह को लेकर बहुत दिनों तक सप्ताह शरण के लिए भटकती रही पर दुष्ट बनबीर के खतरे के डर से कई राजकुल जिन्हें पन्ना को आश्रय देना चाहिए था, उन्होंने पन्ना को आश्रय नहीं दिया। पन्ना जगह-जगह राजद्रोहियों से बचती, कतराती तथा स्वामिभक्त प्रतीत होने वाले प्रजाजनों के सामने अपने को ज़ाहिर करती भटकती रही। कुम्भलगढ़ में उसे यह जाने बिना कि उसकी भवितव्यता क्या है शरण मिल गयी। उदयसिंह क़िलेदार का भांजा बनकर बड़ा हुआ। तेरह वर्ष की आयु में मेवाड़ी उमरावों ने उदयसिंह को अपना राजा स्वीकार कर लिया और उसका राज्याभिषेक कर दिया। उदय सिंह 1542 में मेवाड़ के वैधानिक महाराणा बन गए।

स्वामिभक्त

मेवाड़ के इतिहास में जिस गौरव के साथ प्रात: स्मरणीय महाराणा प्रताप को याद किया जाता है, उसी गौरव के साथ पन्ना धाय का नाम भी लिया जाता है, जिसने स्वामीभक्ति को सर्वोपरि मानते हुए अपने पुत्र चन्दन का बलिदान दे दिया था। इतिहास में पन्ना धाय का नाम स्वामिभक्ति के शिरमोरों में स्वर्णाक्षरों में लिखा गया है।
राजस्थान की चित्रकला

मारू गुर्जर चित्रकला राजस्थान का प्राचीन कला है जो ६ठी शताब्दी के आरम्भिक दिनों में राजस्थान और उसके आसपास के क्षेत्रों में विकसित हुई।
क्रमचय-संचय

क्रमचय-संचय (Combinatorics) गणित की शाखा है जिसमें गिनने योग्य विवर्त (discrete) संरचनाओं (structures) का अध्ययन किया जाता है।
शुद्ध गणित, बीजगणित, प्रायिकता सिद्धांत, टोपोलोजी तथा ज्यामिति आदि गणित के विभिन्न क्षेत्रों में क्रमचय-संचय से संबन्धित समस्याये पैदा होतीं हैं। इसके अलावा क्रमचय-संचय का उपयोग इष्टतमीकरण (आप्टिमाइजेशन), संगणक विज्ञान, एर्गोडिक सिद्धांत (ergodic theory) तथा सांख्यिकीय भौतिकी में भी होता है। ग्राफ सिद्धांत, क्रमचय-संचय के सबसे पुराने एवं सर्वाधिक प्रयुक्त भागों में से है। ऐतिहासिक रूप से क्रमचय-संचय के बहुत से प्रश्न विलगित रूप में उठते रहे थे और उनके तदर्थ हल प्रस्तुत किये जाते रहे। किन्तु बीसवीं शताब्दी के उत्तरार्ध में शक्तिशाली एवं सामान्य सैद्धांतिक विधियाँ विकसित हुईं और क्रमचय-संचय गणित की स्वतंत्र शाखा बनकर उभरा।
लगे रहो मुन्ना भाई

सारांश

'लगे रहो मुन्ना भाई' आगे की 21वी सदी के शुरूआत के भारतीयों के सोच से जुड़ी हुई कहानी है। इसमें हँसी के फव्वारे के साथ दिल को छू लेने वाला संदेश देने की कोशिश की गई है।
मुन्ना (संजय दत्त) एक गुंडा है और प्रसिद्ध रेडियो जॉकी जाह्नवी (विद्या बालन) की आवाज का दीवाना है। मुन्ना की जिंदगी खूबसूरत हो गई है। उसका दादागिरी का धंधा अच्छा चल रहा है और वह रोज घंटों रेडियो सुनता है।.जाह्नवी के साथ शादी के सपने देखता है। इस बीच बस एक छोटी सी समस्या आ गई है। जाह्नवी मुन्ना को इतिहास का प्रोफेसर समझती है और एक दिन भोलेपन में मुन्ना को अपने परिवार में इतिहास का व्याख्यान देने के लिए भी बुला बैठती है। अब बेचारा मुन्ना क्या करे? बस इसके अलावा सब कुछ ठीक चल रहा है अब मुन्ना को इस बात का हल चाहिए। सर्किट एक नए आइडिया के साथ आता है और फिर मुन्ना के जीवन में अनोखी घटना घटती है।
वह महात्मा गाँधी से प्रत्यक्ष रूप से मिलता है। हालांकि बाद में यह पता चलता है कि मुन्ना को यह आभास मात्र होता है।
बोमन ईरानी का पात्र एक चालाक व्यक्ति हैं जो जाह्नवी के भवन को हड़पना चाहता है।

गांधीगिरी का उद्गम

इस फिल्म ने हिन्दी भाषा को एक नया शब्द गांधीगिरी प्रदान किया है जो आजकल हर आम और खास की जुबान पर है। वैसे तो इस शब्द को लेकर खासा विवाद भी हुआ है और यह स्वाभाविक भी है क्योंकि गिरी प्रत्यय की व्यंजना प्रीतिकर नहीं होती। पर गांधी विचार जैसे अतिशय गंभीर विषय को इसमें बड़े ही हल्के-फुल्के अंदा और मनोरंजक शैली में प्रस्तुत किया गया है और वह भी विषय की गंभीरता को किंचित मात्र भी कम किये बगैर, यह इसकी बहुत बड़ी विशेषता है।
सत्यभूषण वर्मा

योगदान

डॉ॰ सत्यभूषण वर्मा ने जापानी से सीधे हिन्दी में हाइकु कविताओं के अनुवाद किए। इससे पहले जो अनुवाद हाइकु कविताओं के किए गए वे सभी जापानी से अंग्रेजी उसके बाद अंग्रेजी से हिन्दी में किये जाते थे। १९७८ में उन्होंने भारतीय हाइकु क्लब की स्थापना की तथा फरवरी ७८ से अगस्त ८६ तक प्रकाशित 'हाइकु' के २६ अंकों ने हिन्दी ही नहीं अन्य भारतीय भाषाओं में भी हाइकु सृजन को आन्दोलन का स्वरूप प्रदान करने की आधार पीठिका तैयार की। जापान और वहाँ की संस्कृति उनके रोम-रोम में बसी थी और वर्ष में चार छ: जापान यात्राएँ उनकी नियमितचर्या का हिस्सा थीं। जापान से भारत आने वाले तथा भारत से जापान जाने वाले विभिन्न महत्वपूर्ण प्रतिनिधि मण्डलों में प्रो॰ वर्मा की हिस्सेदारी किसी न किसी रूप में अवश्य होती थी। वे सही अर्थों में भारत और जापान के बीच सांस्कृतिक सेतु की तरह थे और उनकी इसी छवि का संज्ञान लेते हुए वर्ष १९९६ में जापान सम्राट की ओर से नई दिल्ली में उन्हें 'दि आर्डर ऑफ राइजिंग सन: गोल्ड रेज विद रोसेट' नामक महत्वपूर्ण सम्मान से सम्मानित किया गया था।

भारत में हाइकू की प्रस्तावना

भारत में हाइकु कविता के प्रचार-प्रसार में उनकी महत्वपूर्ण और अत्यन्त उपयोगी भूमिका तथा दीर्घकालिक योगदान के लिए उन्हें दिसम्बर २००२ में जापान में हाइकु कविता के अन्तर्राष्ट्रीय सम्मान मासाओका शिकी अंतर्राष्ट्रीय हाइकु पुरस्कार से भी पुरस्कृत किया गया था। जापानी के साथ-साथ चीनी, उडिया, बाँगला, अंग्रेजी, हिन्दी आदि कई भाषाओं के विद्वान प्रो॰ वर्मा ने स्वयं हाइकु सृजन नहीं किया, लेकिन सीधे जापानी से भारतीय भाषाओं में हाइकु के अनुवाद का अत्यन्त महत्वपूर्ण कार्य करते हुए उन्होंने इस विधा से भारतीय रचनाकारों का साक्षात्कार कराया। उससे पूर्व हाइकु अंग्रेजी अनुवादों के माध्यम से ही लोगों तक पहुँचा था और उसकी कोई स्पष्ट छवि, शिल्प या दर्शन सुनिश्चित नहीं था। उनकी पुस्तक 'जापानी हाइकु और आधुनिक हिन्दी कविता' ने उनके हाइकु मिशन को पूरा करने में अत्यन्त महत्वूर्ण योगदान किया। उससे पूर्व उनकी अनूदित पुस्तक 'जापानी कविताएँ' वर्ष १९७७ में ही प्रकाशित हो चुकी थी। जापान में प्रकाशित पहले जापानी हिन्दी शब्दकोश की रचना करके उन्होंने दोनों भाषाओं के बीच एक सुदृढ़सेतु के निर्माण का भी उल्लेखनीय कार्य किया। अनुवाद के क्षेत्र में किए गए उनके कार्यों को अत्यन्त सम्मान से याद किया जाता है। प्रो॰ वर्मा भारत में हाइकु सम्बन्धी हर गतिविधि के केन्द्र १३ जनवरी २००५ को अपनी मृत्यु के ठीक पूर्व तक बने रहे। १९८८ में उनके द्वारा निर्मित हाइकु केन्द्रित लघु वृत्त चित्र 'स्माल इज़ द ब्यूटीफुल' विधा के लिए उनका एक अन्यतम योगदान रहा, जिसे जापान में पुरस्कृत भी किया गया था। उनकी प्रतिबद्धता और उनके प्रयासों का ही परिणाम था कि मेरठ तथा लखनऊ विश्वविद्यालयों में हाइकु केन्द्रित शोध हुए तथा अन्य कई विश्वविद्यालयों ने हाइकु को शोध के लिए चुना। 1991-92 में कोयातो जापान स्थित इण्टरनेशनल रिसर्च सेण्टर फॉर जापानीज़ स्टडीज़ के विजिटिंग प्रोफेसर रहे।

निधन

डॉ॰ वर्मा का 13 जनवरी 2005 को नई दिल्ली में हृदयाघात से निधन हो गया। उनके परिवार में केवल उनकी पत्नी हैं।
अल्फ़ा ऑफ़ीयूकी तारा

अल्फ़ा ऑफ़ीयूकी, जिसका बायर नाम भी यही (α Ophiuchi या α Oph) है, सर्पधारी तारामंडल का सब से रोशन तारा है। यह पृथ्वी से दिखने वाले तारों में से ५८वाँ सब से रोशन तारा भी है। यह पृथ्वी से लगभग ४७ प्रकाश वर्ष की दूरी पर है और पृथ्वी से देखी गई इसकी चमक (सापेक्ष कान्तिमान) +२.१० मैग्नीट्यूड पर मापी गई है।

अन्य भाषाओँ में

अल्फ़ा ऑफ़ीयूकी तारे को अंग्रेज़ी में "रैसलहेग" (Rasalhague) भी कहते है। यह अरबी के "रास अल-हय्याह" (رأس الحية) से लिया गया है, जिसका अर्थ "सर्पधारी का सिर" है।

विवरण

अल्फ़ा ऑफ़ीयूकी एक A5 V श्रेणी का दानव तारा है। इसकी निहित चमक (निरपेक्ष कान्तिमान) सूरज की लगभग २९ गुना है। इसका द्रव्यमान हमारे सूरज के द्रव्यमान का २ से ४ गुना और व्यास हमारे सूरज के व्यास का २.५ गुना है। इसकी सतह का अनुमानित तापमान लगभग ८,५०० कैल्विन है। इसका एक बहुत ही धुंधला साथी तारा भी है जो सूरज से लगभग आधा द्रव्यमान रखता है और मुख्य तारे के इर्द-गिर्द हर ८.७ वर्षों में एक परिक्रमा पूरी करता है।
पैसा हो पैसा

कहानी

अश्विन इंजिनियरिंग का स्टूडेंट है। एक दिन अश्विन (ध्रुव भंडारी) की मुलाकात खूबसूरत लड़की भूमिका से होती है। कुछ मुलाकातों के बाद दोनों एक-दूसरे को चाहने लगते हैं। अश्विन एक मध्य श्रेणी परिवार से है लेकिन बेहद कम वक्त में ज्यादा-से-ज्यादा कमाई करना चाहता है। एक दिन अश्विन और उनके दोस्तों को एक ऐसा रसायन मिलता है, जिसके दम पर वे लोग करोड़ों रुपये कमा सकते हैं। यह एक ऐसा रसायन है, जो किसी पर छिड़क दिया जाए तो वह गायब हो जाता है। इस केमिकल के हाथ लगने के बाद वे सभी मुसीबत में फंस जाते हैं। पुलिस, गैंगस्टर्स, सीबीआई, सभी अश्विन और उसके साथियों के पीछे पड़ जाते हैं।
मोलिब्डेनम

निर्माण

मोलिब्डेनाइट अयस्क को तेल प्लवन (oil floatation) विधि द्वारा सांद्रित करते हैं। अयस्क को वायु में भून (roast) कर अथवा सोडियम काबर्बोनेट के साथ संगलित कर, मोलिब्डेनम ऑक्साइड (MoO₃) बनाते हैं। प्राप्त मोलिबडेनम ऑक्साइड का हाइड्रोजन अथवा कार्बन द्वारा अपचयन कर चूर्ण धातु तैयार की जाती है। चूर्ण को दबाकर दंड बनाए जाते हैं। दंडों को हाइड्रोजन के वातावरण में रखकर, इनमें प्रत्यावर्ती धारा प्रवाहित करने पर इनका ताप बढ़ता है, जिससे सघन आघातवर्ध्य (malleable) गुणवाली धातु बन जाती है।

गुणधर्म

चूर्ण मोलिब्डेनम मटमैले रंग का होता है, परंतु सघन धातु चमकदार श्वेत रंग लिए रहती है। यद्यपि यह कठोर धातु हैं, तथापि इसपर पालिश की जा सकती है।इसका संकेत (Mo), परमाणु संख्या ४२, परमाणु भार ९५.९४, गलनांक २,६०० डिग्री सेल्सियस, क्वथनांक ४,८०० डिग्री सेल्सियस, घनत्व (density) १०.२ ग्राम प्रति घन सेंमी०, परमाणु व्यास २.८ एैंग्सट्राम (A), विद्युत् प्रतिरोधकता ५.१७ माइक्रोओम सेंमी० तथा आयनन विभव ७.१३ eV है।
सामान्य ताप पर मोलिब्डेनम पर वायुमंडल का कोई प्रभाव नहीं पड़ता। रक्त ताप (red hot temperature) पर इसका शीघ्र ऑक्सीकरण होकर ऑक्साइड बन जाता है। फ्लोरीन से साधारण ताप पर तथा क्लोरीन और ब्रोमीन से उच्च ताप पर यह क्रिया करता है। यह तनु नाइट्रिक अम्ल या अम्लराज में शीघ्र घुलता है, परंतु सांद्र हाइड्रोक्लोरिक, हाइड्ररोफ्लोरिक अथा सल्फ्यूरिक अम्ल से शिथिल गति से क्रिया होती है। संगलित क्षार और नाइट्रेट के मिश्रण में यह शीघ्र घुल जाता है।

यौगिक

मोलिब्डेनम के २, ३, ४, ५ और ६ संयोजकता के यौगिक ज्ञात हैं, परंतु ६ संयोजकता के सबसे स्थिर यौगिक बनते हैं। मौलिब्डेनम ट्राइऑक्साइड सबसे स्थिर ऑक्साइड है, जिसके द्वारा अनेक सरल एवं संकीर्ण मोलिब्डिक अम्ल और मोलिब्डेट बनाए गए हैं। उदाहरणार्थ अमोनियम मोलिब्डेट, [(NH₄)₂MoO₄] सरल तथा [3(NH₄)₂O.7MoO₃। 4H₂o] जटिल दोनों रूपों में मिलता है। मोलिब्डेनम के दो अन्य ऑक्साइड (Mo₂O₂), (MoO₂) ज्ञात है। मोलिब्डेनम के दो सल्फाइड, (MoS₃) और (MoS₂) ज्ञात हैं। डाइसल्फाइड प्राकृतिक अवस्था में मैलिब्डेनाइट अयस्क से मिलत है। मोलिबडेनम क्लोरीन के साथ चार यौगिक (MoCl₂), (MoCl₃), (MoCl₄) और (MoCl₅) तथा फ्लोरीन के साथ (MoF₆) बनाता है। इनके अतिरिक्त ऑक्सीहैलाइड भी बनाए गए हैं।
मोलिब्डिक अम्ल, (H₂MoO₄), अथवा मोलिब्डेट के आम्लिक विलयन को किसी अपचायक पदार्थ द्वारा अपचयित किया जाय, जैसे सल्फर डाइऑक्साइड, (SO₂), हाइड्रोजन सल्फाइड, (H₂S), ग्लूकोज, यशद, हाइड्रोजीन आदि, तो विलयन का रंग गहरा नीला हो जाता है। इसको 'मोलिब्डेनम ब्ल्यू' कहते हैं।
मोलिब्डेनक का यह परीक्षण सुग्राही माना जाता है। ऐसा अनुमान है कि इसमें मोलिब्डेनम की अनेक संयोजकता अवस्था के यौगिक रहते हैं।
कुली नंबर 1 (2020 फिल्म)

घोषणा और कास्टिंग

8 मार्च 2018 को, डेविड धवन ने घोषणा की कि वह अपने 1995 के सफल कॉमेडी कुली नंबर 1 के रीमेक का निर्देशन करने की योजना बना रहे हैं, जिसमें उनके बेटे वरुण धवन ने कुली राजू (मूल फिल्म में गोविंदा द्वारा चित्रित) को चित्रित किया है। 19 मार्च 2019 को, सारा अली ख़ान को महिला प्रधान भूमिका निभाने के लिए साइन किया गया था, जिसका मतलब था कि वह मूल में करिश्मा कपूर द्वारा चित्रित मालती की भूमिका को फिर से दोहराएंगी।
24 अप्रैल 2018 को वरुण के जन्मदिन के अवसर पर, फिल्म के आधिकारिक विवरण सामने आए थे। फिल्म के पहले लुक का अनावरण किया गया और रिलीज की तारीख 1 मई 2019 को घोषित की गई। जून 2019 में, परेश रावल को मालती के पिता होशियार चंद की भूमिका को पुनः पुष्टि करने के लिए पुष्टि की गई, जिसे मूल में स्वर्गीय कादर खान द्वारा चित्रित किया गया था।

फिल्माने

फिल्म की प्रिंसिपल फोटोग्राफी 8 अगस्त 2019 को थाईलैंड के बैंकॉक में शुरू हुई, जहां कलाकारों द्वारा 20 दिन का शेड्यूल शूट किया जाना है। दूसरा शेड्यूल गोवा, पणजी में सितंबर 2019 की शुरुआत में शुरू होगा।

साउंडट्रैक

हालांकि अब तक बहुत ज्यादा खुलासा नहीं किया गया है, लेकिन मोशन पोस्टर में "मैं तो रस्ते से जा रहा था" गाने का रीमिक्स संस्करण दिखाया गया है। यह पुष्टि की गई है कि सुपरहिट गीत, मूल रूप से आनंद-मिलिंद द्वारा रचित और समीर द्वारा लिखित फिल्म के लिए फिर से बनाया जाएगा।

मार्केटिंग और रिलीज

फिल्म का पहला पोस्टर खान के जन्मदिन के अवसर पर 12 अगस्त 2019 को रिलीज़ किया गया था।
रेडियो खगोलशास्त्र

रेडियो खगोलशास्त्र (Radio astronomy) खगोलशास्त्र की वह शाखा है जिसमें खगोलीय वस्तुओं का अध्ययन रेडियो आवृत्ति (फ़्रीक्वॅन्सी) पर आ रही रेडियो तरंगों के ज़रिये किया जाता है। इसका सबसे पहला प्रयोग १९३० के दशक में कार्ल जैन्सकी (Karl Jansky) नामक अमेरिकी खगोलशास्त्री ने किया था जब उन्होंने आकाशगंगा (हमारी गैलेक्सी) से विकिरण (रेडियेशन) आते हुए देखा। उसके बाद तारों, गैलेक्सियों, पल्सरों, क्वेज़ारों और अन्य खगोलीय वस्तुओं का रेडियो खगोलशास्त्र में अध्ययन किया जा चुका है। बिग बैंग सिद्धांत की पुष्ठी भी खगोलीय पार्श्व सूक्ष्मतरंगी विकिरण (कॉस्मिक माइक्रोवेव बैकग्राउंड रेडियेशन) का अध्ययन करने से की गई है।
रेडियो खगोलशास्त्र में भीमकाय रेडियो एन्टेना के ज़रिये रेडियो तरंगों को पकड़ा जाता है और फिर उनपर अनुसन्धान किया जाता है। इन रेडियो एन्टेनाओं को रेडियो दूरबीन (रेडियो टेलिस्कोप) कहा जाता है। कभी-कभी रेडियो खगोलशास्त्र किसी अकेले एन्टेना से किया जाता है और कभी एक पूरे रेडियो दूरबीनों के गुट का प्रयोग किया जाता है जिसमें इन सबसे मिले रेडियो संकेतों को मिलकर एक ज़्यादा विस्तृत तस्वीर मिल सकती है। क्योंकि रेडियो दूरबीनों का आकार बड़ा होता है इसलिए अक्सर ऐसी दूरबीनों की शृंखलाएँ शहर से दूर रेगिस्तानों और पहाड़ों जैसे बीहड़ इलाकों में मिलती हैं।
त्रिनेत्र (फ़िल्म)

संक्षेप

राजा (धर्मेन्द्र) एक महत्वाकांक्षी गायक है और उसे श्री सिंघानिया के माध्यम से दुबई में गाने का मौका मिलता है। वह अपनी गर्भवती पत्नी, सीमा को सूचित करता है, और वे एक समृद्ध जीवन की उम्मीद करते हैं। ऐसा होने से पहले, राजा को पता चला कि सिंघानिया उसे अपने सूटकेस में नशीली दवा ले जाने के लिए इस्तेमाल करने जा रहा है। वह इस पर आपत्ति करता है, और उसे उसकी पत्नी की उपस्थिति में क्रूरता से मारा दिया जाता है। उसकी पत्नी हमलावरों को भागती है, और भगवान श्री शंकर के मंदिर के पास एक बच्चे के बच्चे को जन्म देती है और लड़के को शिव नाम देती है। अविवाहित और बेघर, मारिया फर्नांडीस बच्चे और मृत लग रही को सीमा देखती है, और बच्चे को ले जाती है।
लेकिन सीमा (दीपा साही) अभी भी जीवित है, और अपने बेटे से अलग होने पर नाराज है। वह राजा की मौत का बदला लेने के लिए कसम खाती है, और हमलावरों को एक-एक करके मारने के लिए तैयार करना चाहती है। वह उनमें से एक को मारने का प्रबंधन करती है। वह सिंघानिया के सहायक में से एक को मार देती है और उसे कई साल के लिए जेल में जाती है। सीमा का बेटा टॉनी (मिथुन चक्रवर्ती), मारिया और पिता पैट्रिक की देखभाल में बढ़ता है। वह कोई एक नौकरी पर नहीं टिकता और लापरवाह है। उसका दोस्त अजीत उसे विभिन्न नौकरियों की पेशकश करता रहता है। उनमें से एक में वह मोना (शिल्पा शिरोडकर) से मिलता है और उसके प्यार में पड़ता है। एक बार अजीत जेल में आयोजित समारोह के लिए प्रदर्शन करने में सक्षम नहीं होता है, तो वह टॉनी से इसे संभालने का अनुरोध करता है। टॉनी को चर्च में लिखे गए गीत के साथ एक पुराना पत्र मिलता है। वह समारोह में गीत गाता है, और सीमा जो उसी जेल में है एक जवान लड़के को वही गाना गाते हुए आश्चर्यचकित होती है, जो उसके पति राजा ने अपनी मृत्यु से पहले उनके लिए गाया था।
फ्रिडेल-क्राफ्ट्स अभिक्रिया

हाइड्रोकार्बनों के संश्लेषण में

C₆H₆ + CH₃ Cl + (AlCl₃) ---> C₆H₅. CH₃ + HCl
C₆H₆ + Cl CH₂ Cl + C₆H₆ + (AlCl₃) ---> C₆H₅ C H₂ C₆H₅ + 2HCl
3C₆H₆+C H Cl₃ + (AlCl₃) ---> (C₆H₅)₃ C H+3HCl

ऐल्डीहाइडों के संश्लेषण में

C₆H₆ + CH₃COCl + (AlCl₃) ---> C₆H₅ COCH₃ + HCl

कीटोनों के संश्लेषण में

C₆H₆ + CH₃COCl (AlCl₃) ---> C₆H₅ COCH₃ + HCl
C₆H₆ + C₆H₅ COCl (AlCl₃) ---> C₆H₅ CO C₆ H₅ + HCl
2C₆H₆ + COCl₂ (AlCl₃) ---> C₆H₅ CO. C₆ H₅ + 2HCl

अम्लों के संश्लेषण में

C₆H₆ + COCl₂ (AlCl₃) ---> C₆H₅ COCl + (HOH) ---> C₆H₅ COOH
=== चक्रीय यौगिकों के संश्लेषण में ===.                                फिनोल एलिकल हैलाइड के साथ निर्जल एलुमिनियम क्लोराइड(AlCl3) की उपस्थित मे अभिक्रिया करके o-तथा p-एलिकल व्युत्पन्न बनाता हैं।।                                       CH3Cl3+AlCl3 =  CH3+AlCl4                                            C6H5OH+CH3  =  C6H4OH-CH                                     
         H+AlCl4  =  HCl+AlCl3

इस अभिक्रिया की विशेषताएँ

(1) क्रियाफल उत्प्रेरक पर निर्भर है।
C₆H₅ CH₃ + CH₃ Cl (AlCl₃ उत्प्रेरक) ---> C₆H₄ (CH₃)₂ (meta)
C₆H₅ CH₃+CH₃Cl (AlCl₃ उत्प्रेरक) ---> C₆H₄ (CH₃)₂ (Para)
(2) ऐल्किल हैलाइड - इनकी क्रियाशीलता इस प्रकार है।
फ्लोराइड > क्लोराइड > ब्रोमाइड > आयोडाइड
साथ ही,
तृतीयक हैलाइड > द्वितीयक हैलाइड > प्राथमिक हैलाइड
(3) विलायक - यदि अभिकारक द्रव रूप में है, तो विलायक की आवश्यकता नहीं पड़ती, परंतु ठोस रूप के यौगिकों (जैसे नैफ्थेलीन) के साथ प्रयोग करने के लिए विलायक की आवश्यकता होती है। नाइट्रोबेंज़ीन, कार्बन डाइसल्फाइड, पेट्रोलियम ईथर अच्छे विलायक हैं।
(4) ऐल्किन समूहों का समावयवीकरण - इस क्रिया के अंतर्गत प्राथमिक ऐल्किल हैलाइड द्वितीयक में तथा द्वितीयक तृतीयक में परिवर्तित हो जाते हैं, अत: चाहे प्रोपाइल क्लोराइड लें या आइसोप्रोपाइल क्लोराइड, इन क्रियाओं के फलस्वरूप आइसोप्रोपाइल बेंज़ीन ही प्राप्त होगा।
(5) बेंज़ीन चक्र में ऑर्थो या पैरा अभिस्थापन करानेवाले समूहों की उपस्थिति में अभिक्रिया अधिक अच्छे प्रकार से होती है तथा मेटा अभिस्थापन करानेवाले समूहों की उपस्थिति में यह कम वेग से होती है, या बिलकुल ही अवरुद्ध हो जाती है।

द्विक्षारक अम्लों के ऐनहाइड्राइडों द्वारा फ्रीडल क्रैफ्टस अभिक्रिया

यह क्रिया वसा अम्लों के Ar Co व्युत्पन्नों के संश्लेषण में विशेष महत्व की है, जैसे
b-ऐरोइल प्रोपिऑनिक अम्ल (b-aroyl propionic acid.)
b-ऐरोइल ऐक्रिलिक अम्ल (b-aroyl acrylic acid.)
इन अभिक्रियाओं में ऐरोमैटिक हाइड्रोकार्बनों के अनेक व्युत्पन्न तथा द्विक्षारक अम्लों के भी व्युत्पन्न लिए जा सकते हैं, जिसके फलस्वरूप अनेक यौगिकों का संश्लेषण हो सकता है।
विभाजन (गणित)

परिचय

भाजन गणित में वह क्रिया है जिससे दो संख्याओं का गुणनफल और इन संख्याओं में से एक के दिए रहने पर दूसरी ज्ञात की जाती है। दिए हुए गुणनफल को 'भाज्य' (dividend or numerator), दी हुई संख्या को 'भाजक' (divisor or denominator) और अभीष्ट संख्या को 'भागफल' (quotient) कहते हैं। १८ / ३ = ६ में भाज्य = १८, भाजक = ३, भजनफल=६ है। स्पष्ट है कि यदि भाज्य य और भाजक क धन पूर्ण संख्याएँ हैं, तो भागफल ल तभी पूर्ण संख्या होगा जब य, क का समापवर्तक हो, किंतु यदि य दो क्रमागत समापवर्त्यो क*र और क*(र+१) के बीच में है तो र को भागफल और (य - क*र) को शेष कहते हैं। इस भाजन क्रिया को 'साशेष भाजन' कहते हैं।
बीजगणित में भी भाजन की अद्वितीय क्रिया हो सकती है। यह तब जब भाजक और भाज्य केवल एक चर य के बहुपद हों और यह समझा हुआ हो कि शेष को भाजक से कम घात का बहुपद होना चाहिए।
लाल पुल, लखनऊ

लाल पुल, लखनऊ शहर में गोमती नदी पर एक पुल है।
चांग

चांग, भारत की एक प्रमुख जनजाति हैं।
जॉन मेजर

जॉन मेजर (अंग्रेज़ी: John Major) इंग्लैंड के प्रधान मन्त्री (1990-1997)।
जयपत्र

जयपत्र (Laurel sp.) नाम से प्रचलित पौधे अधिकतर "लॉरोसेरासस" कुल के होते हैं, पर कुछ पौधों का वर्णन "मैगनीलियेसी" तथा "रोजेसी" कुलों में भी पाया जाता है, क्रमश: उदाहरणार्थ मैगनोलिया ग्रैंडीफ्लोरा (Magnolia grandiflora) एवं प्रनूस लॉरोसेरसस (Prunus laurocerasus) इस वर्ग के पौधे उष्ण तथा शीतोष्ण प्रदेशों में पाए जाते हैं।
जयपत्री वर्ग के पौधों की पत्तियाँ साधारणतया मोटी तथा सदाबहार होती है। इन पत्तियों से सुगंधित तेल निकाला जाता है, जिसका उपयोग कीड़ों के मारने में होता है। उत्तरी अमरीका में पाए जानेवाले पर्वतीय जयपत्र (Kalmia sp.) से एक जहरीला पदार्थ निकलता है और इसकी पत्तियाँ खा लेने पर जानवर मर जाते हैं।
जयपत्र विजयचिह्न माना जाता है। इसकी पत्तियाँ अपोलो देवता तथा रण में विजयी वीरों को चढ़ाई जाती हैं। इस वर्ग के कुछ पेड़ों की लकड़ी मेज आदि बनाने के काम आती है। दालचीनी (Cinnamomum), कपूर और बेनजोइन (Lindera) के पौधे भी इसी कुल के हैं।
इटावा जिला

भूगोल

इटावा दिल्ली-कलकत्ता राष्ट्रीय राजमार्ग २ पर पश्चिमी-मध्य उत्तर प्रदेश में स्थित है। यह आगरा के दक्षिण-पूर्व में यमुना नदी के तट पर बसा हुआ है। इस शहर में कई खड्ड हैं, जिनमें से एक पुराने शहर (दक्षिण) को शहर (उत्तर) से अलग करता है। पुल और तटबंध, दोनों हिस्सों को जोड़ते हैं।

इतिहास

इटावा में 16वीं शताब्दी में निर्मित जामी मस्जिद है, जिसका निर्माण एक ऊँचे आधार पर पुराने हिन्दू भवनों के अवशेषों से किया गया है। यहाँ हिन्दू मंदिरों से घिरे 15वीं शताब्दी के एक क़िले के अवशेष भी हैं। इटावा का पुराना नाम इष्टिकापुर कहा जाता है। हिन्दी के प्रसिद्ध कवि देव इटावा निवासी थे। उन्होंने स्वयं ही लिखा है - 'द्यौसरिया कविदेव को नगर इटावी वास।'

वायु मार्ग

इटावा का सबसे निकटतम हवाई अड्डा आगरा और ग्वालियर में हैं।

रेल मार्ग

इटावा रेलमार्ग द्वारा भारत के कई प्रमुख शहरों से जुड़ा हुआ है। इसके अतिरिक्त इटावा ज़िले में अन्य 6 रेलवे स्टेशन सराय भूपत (8 किलोमीटर), जसवंतनगर (16 किलोमीटर), बलराय (26 किलोमीटर), एकदिल (10 किलोमीटर), समहो (28 किलोमीटर) और भरथना (19 किलोमीटर) स्थित है।

सड़क मार्ग

भारत के कई प्रमुख शहरों से इटावा सड़क मार्ग द्वारा जुड़ा हुआ है। इटावा ज़िला ग्वालियर, आगरा, फर्रूखाबाद, मैनपुरी, कानपुर और जालौन आदि से सड़क मार्ग द्वारा पूरी तरह से जुड़ा हुआ है।

उद्योग और व्यापार

इस शहर में कपास और रेशम बुनाई के महत्वपूर्ण उद्योग व तिलहन मिलें हैं। जिले में धान मिलें भी बहुत बड़ी संख्या में हैं। इटावा घी का वितरण केंद्र भी है।

कृषि और खनिज

इटावा यमुना और इसकी सहायक नदियों द्वारा अपवाहित जलोढ़ भूभाग पर स्थित है और इस क्षेत्र की सिंचाई गंगा नहर प्रणाली की एक नहर द्वारा होती है। यहाँ की फसलों में गेहूँ, मकई, जौ और मोटा अनाज शामिल हैं। विशालकाय खड्डों के इस क्षेत्र में नदियों के किनारे मिट्टी के अपरदन की समस्या भी रहती है। पुनर्ग्रहण और कर लगाने संबंधी परियोजनाओं से कुछ भूमि वापस पाने में सहायता मिली है।

शिक्षण संस्थान

इटावा के शिक्षण संस्थानों में उत्तर प्रदेश आयुर्विज्ञान विश्वविद्यालय, कर्म क्षेत्र पी॰जी॰ कालेज, बाबा साहेब डॉ. भीमराव अम्बेडकर कृषि अभियांत्रिकी एवं प्रोद्योगिकी महाविद्यालय, जनता कालेज, बकेवर (इटावा), चौधरी चरण सिंह पी॰जी॰ कालेज, सैफई स्पोर्ट्स कालेज, मतस्य महाविद्यालय एवं एस॰एस॰ मेमोरियल एजुकेशनल एकेडमी शामिल हैं।

पर्यटन

सुमेर सिंह का किला, चम्बल, जुगरामऊ गांव, टैक्सी मंदिर, बाबरपुर, बकेवर, चकरनगर, जसौहारन, अहीरपुर, प्रताप नगर और सरसईनावर आदि यहाँ के प्रमुख पर्यटन स्थल है। ऐतिहासिक दृष्टि से भी इटावा काफ़ी महत्त्वपूर्ण माना जाता है। इटावा की जामा मसजिद प्राचीन बौद्ध या हिंदू मंदिर के खंडहरों पर बनाई गई मालूम होती है। भगवान श्रीकृष्ण की पत्नी रुकमणी का मायका कुन्दनपुर जो की वर्तमान में कुदरकोट के नाम से जाना जाता है इसी जिले में है।
चौधरी बंसी लाल विश्वविद्यालय

इतिहास

चौधरी बंसी लाल विश्वविद्यालय हरियाणा सरकार द्वारा २०१४ में २०१४  के अधिनियम २५ के तहत स्थापित किया गया था. यह विश्वविद्यालय एक राज्य विश्वविद्यालय है विश्वविद्यालय अनुदान आयोग (भारत) और द्वारा मान्यता प्राप्त है. इस विश्वविद्यालय का नाम चौधरी बंसी लाल के नाम पर है, जो हरियाणा के पूर्व मुख्य मंत्री  थे.
चरित्र-चित्रण

किसी व्यक्ति के संक्षिप्त साहित्यिक परिचय को उसका चरित्र-चित्रण कहते हैं। उसे जीवनी, चरित, चरित्र, आपबीती, जीवन कहानी जैसे कई न
रत्नाकर भारतीय

रत्नाकर भारतीय एक भारतीय पत्रकार, बीबीसी हिन्दी सेवा के पूर्व समाचार वाचक थे। उन्होंने बीबीसी लन्दन में लगभग ३० वर्षों तक कार्य किया। उनका 12 मार्च 2003 को दिल का दौरा पड़ने से निधन हो गया। उस समय वे लन्दन में थे। रत्नाकर भारतीय भारत में आपातकाल के समय रेडियो की एक जानी मानी आवाज़ थे। उनका नाम बीबीसी के नामचीन उद्घोषकों में लिया जाता है।
परमाणु (इकाई)

परमाणु यह वैदिक काल की हिन्दू लबाई मापन की इकाई है। यह मापन की सबसे छोटी इकाई है।
तोरतोसा बड़ा गिरजाघर

इतिहास

इस इमारत का निर्माण 1347 में एक पुराने रोमानैस्क गिरजाघर के खंडरों के ऊपर शुरू हूँ जिसकी पुष्टि पुरातत्व विज्ञानियों द्वारा की जा चुकी है। इसका निर्माण उस से 2 सदियों बाद पूरा हुआ। इसे बेनितो दालगुआरे द्वारा डिज़ाइन किया गया था। यह गौथिक अंदाज़ में बनाई गई थी पर इसकी सामने वाली दीवार बारोक अंदाज़ में है।
गैलिअम(III) क्लोराइड

गैलिअम (III) क्लोराइड एक अकार्बनिक यौगिक है।